23.11.2022.
HR
Službeni list Europske unije
L 303/13
(9)
S obzirom na poteškoće pri daljnjem povećanju selektivnosti te na minimalnu količinu odbačenog ulova koju je utvrdio STECF, izuzeće bi trebalo odobriti do 31. prosinca 2023., čime će se državama članicama omogućiti i da nastave provoditi odgovarajuće studije koje će u konačnici dovesti do poboljšanja znanja o stoku.
(10)
Člankom 13. stavkom 1. točkom (a) Delegirane uredbe (EU) 2020/2015 odobreno je de minimis izuzeće za pišmolja (Merlangius merlangus), do najviše 5 % ukupnih godišnjih ulova te vrste ostvarenih plovilima koja se koriste pridnenim povlačnim mrežama (koćama) i potegačama veličine oka mrežnog tega od najmanje 80 mm (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX), pelagijskim povlačnim mrežama (OTM, PTM) i povlačnim mrežama s gredom (BT2) veličine oka mrežnog tega 80 do 119 mm u zonama ICES-a 7b do 7k.
(11)
Zajedničkom preporukom zatraženo je produljenje tog izuzeća, koje se treba primjenjivati u zonama ICES-a 7d i 7e, do 31. prosinca 2023.
(12)
STECF je istaknuo da u nedostatku podataka o ulovima za sve države članice koje su uključene u flote, nije moguće u potpunosti procijeniti utjecaj izuzeća, ali uviđa kontinuirani rad država članica na sjeverozapadnim vodama na poboljšanju selektivnosti u relevantnim vrstama ribolova.
Međutim, STECF ponavlja da bi smanjenje stope ribolovne smrtnosti pišmolja u Keltskom moru trebalo biti prioritet.
(13)
Zbog razloga koje je naveo STECF, a s kojima se Komisija slaže, i osobito zbog ograničenog geografskog područja primjene (zone ICES-a 7d i 7e) revidiranog izuzeća, koje, za razliku od posljednje dvije godine, ne obuhvaća ribolovna područja (zone ICES-a 7b, 7c i 7f do 7k) na kojima se lovi pišmolj iz Keltskog mora i ograničava ih na područja u kojima se lovi uglavnom pišmolj iz Sjevernog mora, izuzeće bi trebalo odobriti do 31. prosinca 2023.
Nadalje, kako bi se osiguralo pomno praćenje tog izuzeća, od država članica zahtijeva se da osiguraju strogo praćenje izuzeća i prikupe odgovarajuće podatke o odbačenom ulovu koje je potrebno dostaviti Komisiji do 1. svibnja 2023.
(14)
Člankom 13. stavkom 1. točkom (g) Delegirane Uredbe Komisije (EU) 2020/2015 odobreno je izuzeće de minimis za pataraču (Lepidorhombus spp.) veličine manje od minimalne referentne veličine za očuvanje, do najviše 4 % ukupnih godišnjih ulova te vrste ostvarenih plovilima koja se koriste povlačnim mrežama s gredom veličine oka mrežnog tega 80 do 119 mm (BT2) na potpodručju ICES-a 7 i koja se koriste pridnenim povlačnim mrežama (koćama) (OTT, OTB, TBS, TBN, TB, PTB, OT, PT, TX), do 31. prosinca 2022.
pod sljedećim uvjetima: — u zonama ICES-a 7f, 7 g, dijelu 7h sjeverno od 49° 30′ sjeverne geografske širine i dijelu 7j sjeverno od 49° 30′ sjeverne geografske širine i istočno od 11° zapadne geografske dužine, za plovila TR2 s ulovom koji sadržava više od 55 % pišmolja ili 55 % grdobine, oslića ili patarače zajedno; — na potpodručju ICES-a 7, izvan spomenutog područja, za plovila TR2.
(15)
U zajedničkoj preporuci zatraženo je produljenje tog izuzeća do 31. prosinca 2023.
(16)
STECF je istaknuo da je utjecaj izuzeća ograničen i da dodatni dokazi koje su dostavile države članice na sjeverozapadnim vodama pokazuju ograničene količine odbačenog ulova koje stvara dio flota na koje se primjenjuje ovo izuzeće.
(17)
Zbog razloga koje je naveo STECF, a s kojima se Komisija slaže, izuzeće bi trebalo odobriti do 31. prosinca 2023., čime će se osigurati i dovoljno vremena za prikupljanje dodatnih podataka o ulovima i odbačenim ulovima odvojeno za slabije dokumentirane flote.
Od država članica zahtijeva se da te dodatne podatke najkasnije do 1. svibnja 2023.
dostave STECF-u na razmatranje.
(18)
Člankom 13. stavkom 1. točkom (h) Delegirane uredbe (EU) 2020/2015 odobreno je izuzeće de minimis za lista (Solea solea), do najviše 3 % ukupnih godišnjih ulova te vrste ostvarenih plovilima koja se koriste povlačnim mrežama s gredom veličine oka mrežnog tega 80 do 119 mm (BT2) povećane selektivnosti (flamanska ploha) u zoni ICES-a 7a, do 31. prosinca 2022.
(19)
U zajedničkoj preporuci zatraženo je produljenje tog izuzeća do 31. prosinca 2023.
(20)
STECF je istaknuo da je poboljšanje ostvareno primjenom selektivnijih alata dovelo do znatnog smanjenja neželjenog ulova ribe čije su veličine ispod minimalnih te do znatnog smanjenja količine odbačenog ulova koja je trenutačno minimalna.